കാളികാവ് ടൗണ് സൗന്ദര്യവത്കരിക്കുന്നതിനും മാലിന്യമുക്തമാക്കുന്നതിനും തുടക്കമായി കാളികാവ്: ക്ലീന് കാളികാവ് ഗ്രീന് ബ്യൂട്ടി പദ്ധതിക്കു കേരള വ്യാപാരി വ്യവസായി കാളികാവ് യൂണിറ്റിന്റെ നേതൃത്വത്തില് തുടക്കമായി. പദ്ധതിയുടെ ഭാഗമായി ചെത്തുകടവ് പാലത്തിനു സമീപം പൂച്ചെടികള് നട്ടു പിടിപ്പിച്ചു. കാളികാവ് എസ്ഐ. ടി.പി. മുസ്തഫ ഉദ്ഘാടനം ചെയ്തു. കാളികാവിലെ രണ്ടു ടൗണുകളും മാലിന്യ മുക്തമാക്കുക, കടകളും പരിസരങ്ങളും റോഡുകളും സൗന്ദര്യവത്കരിക്കുക, പ്രകൃതിസംരക്ഷണത്തിന് നേതൃത്വം നല്കുക എന്നിവയാണ് ലക്ഷ്യമാക്കുന്നത്. വ്യാപാരി വ്യവസായി ഏകോപന സമിതി കാളികാവ് യൂണിറ്റിന്റെ നേതൃത്വത്തിലാണ് ക്ലീന് കാളികാവ് ഗ്രീന് ബ്യൂട്ടി പദ്ധതി നടപ്പാക്കുന്നത്. നഗര സൗന്ദര്യം വര്ധിപ്പിക്കുന്നതിനു പൂച്ചെടികള് വച്ചുപിടിപ്പിക്കുകയും അങ്ങാടി പരിസരം ശുചീകരണം നടത്തുകയും ചെയ്യും. പ്രസിഡന്റ് എറന്പത്ത് കരിം, സെക്രട്ടറി വി.പി ഫിറോസ്, ട്രഷറര് കെ.വി ഹരീഷ്, ജംഷീര് പുന്നക്കാടന്, വി.പി യൂനുസ്, പി.കെ.ബി ജാബിര്, സിപിഒമാരായ എം. വിനയദാസ് തുടങ്ങിയവര് പങ്കെടുത്തു.